google/wiki40b huggingface dataset:
ธงชัย เล็กกัมพล

ประวัติ

ธงชัย เล็กกัมพล หรือที่คนในวงการเรียกกันว่าหมอธงชัย มีชื่อจริงว่า ธงชัย เล็กกัมพร เป็นชาว จ. สุพรรณบุรี ได้รับปริญญาวิทยาศาสตร์ มหาบัณฑิต ด้านสุขศึกษาและพฤติกรรมศาสตร์ จากศิริราช เส้นทางในวงการลูกทุ่งไทยของหมอธงชัยค่อนข้างแตกต่างจากนักแต่งเพลงลูกทุ่งคนอื่นอยู่มาก เพราะหมอธงชัยมาจากครอบครัวที่มีฐานะค่อนข้างดี โดยครอบครัวของหมอธงชัยเป็นคนจีนในตลาดสวนแตง จ.สุพรรณบุรี จึงได้รับการศึกษาที่ดี และสามารถเข้าเรียนระดับปริญญาตรี ที่คณะแพทยศาสตร์ศิริราชพยาบาล ได้ และระหว่างเรียน ก็ได้หารายได้พิเศษ ด้วยการแต่งเพลงให้กับนักร้องลูกทุ่ง โดยเฉพาะนักร้องวงพรนารายณ์ และมีเพลงสร้างชื่อเสียงให้เขามากมาย อย่าง สัญญาเมื่อสายัณห์, สัญญา 5 ปี, ลารักจากสวนแตง, เสียงครวญจากสวนแตง ฯลฯ
เมื่อจบปริญญาตรีแพทย์จากศิริราช สาขาสาธารณสุขศาสตร์ เอกสุขศึกษา ในปี 2518 หมอธงชัยเลือกที่จะไปทำงานเป็นนักวิชาการสาธารณสุข มากกว่าจะเป็นหมอโรงพยาบาล และราวปี 2520 ในยุคที่วงพรนารายณ์เริ่มราโรย หมอธงชัยจึงคิดปั้นนักร้องเอง โดยเลือก แหวนเพชร วงทอง จากวงเพลิน พรมแดน ที่ดังจากเพลง รักข้ามโขง และ ไร่อ้อยคอยรัก อันเป็นฝีมือการแต่งของหมอเองมาปั้น ซึ่งก็ประสบความสำเร็จในระดับหนึ่ง ก่อนที่นักร้องจะมีปัญหา จึงต้องแยกย้ายกันไป
หมอธงชัยแนะนำเคล็ดลับในการแต่งเพลงว่า "นักแต่งเพลงจริงๆ เรื่องโน้ตไม่จำเป็น เพราะต้องปล่อยสมองให้เป็นอิสระ นักดนตรีเก่งๆ ไม่จำเป็นต้องแต่งเพลงเป็น และนักแต่งเพลงเก่งๆ ก็ไม่จำเป็นต้องเป็นดนตรี แต่มันแมทช์กันโดยสมอง.." และ " คนแต่งเพลงดีๆแล้วไม่ดัง อย่าไปน้อยใจ มันไม่ใช่โชคชะตา มันเป็นวิทยาศาสตร์ ตัวแปรอยู่ที่การประชาสัมพันธ์ คุณภาพของเพลง และการจัดการ เช่นการโชว์ คอนเสิร์ตต่างๆ "
ปัจจุบัน หมอธงชัย เล็กกัมพลมีตำแหน่งเป็นนักวิชาการสาธารณสุขระดับ 9 ของกระทรวงสาธารณสุข
แรงโน้มถ่วง (เพลงทเวนตีไฟฟ์อาเวอส์)

การตอบรับ

เพลง "แรงโน้มถ่วง" ได้อันดับสูงสุดที่ 4 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 24 พฤษภาคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
Hello World (ภาพยนตร์)

เรื่องย่อ

ปี 2027 ณ เกียวโต นักเรียนม.ปลาย คาตางากิ นาโอมิ ได้เจอกับตัวเองในอนาคตอีก 10 ปีข้างหน้าที่ย้อนอดีตมา เพื่อที่จะช่วย อิจิเกียว รุริ รักแรกของเขา ซึ่งเสียชีวิตด้วยอุบัติเหตุหลังจากที่ทั้งสองได้เริ่มออกเดทกัน ทว่า การย้อนเวลากลับมาช่วย รุริ นั้น ก็ทำให้เกิดเหตุการณ์ประหลาดขึ้น ซึ่งกำลังจะทำให้โลกนั้นล่มสลาย นาโอมิต้องตัดสินใจเลือกว่า จะปล่อยให้ชะตากรรมพรากความรักของเขาไปอีกครั้ง หรือจะสู้สุดใจเพื่อคนรัก ต่อให้โลกทั้งใบต้องล่มสลายก็ตาม
โรงเรียนมัธยมวชิราลงกรณวราราม

ประวัติ

ในคราวที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดำเนินถวายผ้าพระกฐิน ณ วัดวชิราลงกรณวรารามวรวิหาร เมื่อปี พ.ศ. 2507 ทรงมีพระราชดำรัสแก่ศึกษาธิการเขต 11 ที่จะทำการขยายโรงเรียนวัดวชิราลงกรณวราราม ซึ่งเป็นโรงเรียนระดับประถมศึกษา เป็นโรงเรียนระดับมัธยมศึกษาตอนต้น
ในครั้งนั้น สุวรรณ ธนกัญญา รัฐมนตรีช่วยว่าการกระทรวงศึกษาธิการ  ได้ประหารือกับหน่วยงานที่เกี่ยวข้อง เมื่อวันที่  20  กรกฎาคม พ.ศ. 2518 จนกระทั่งวัดวชิราลงกรณวรารามได้มอบที่ดินให้กรมสามัญศึกษา เมื่อวันที่  8  กุมภาพันธ์ พ.ศ. 2523 เพื่อทำการสร้างโรงเรียน จำนวน  50  ไร่ ในช่วงนั้นใช้ชื่อโรงเรียนว่า “โรงเรียนขนงพระวิทยา” เปิดการเรียนการสอน ในวันที่  20  พฤษภาคม พ.ศ. 2523 ต่อมา ในปี พ.ศ.  2528  หมู่บ้านวชิรา  ได้แยกตำบลเป็นตำบลหนองน้ำแดง  พระครูกิตติวัฒนคุณ เจ้าอาวาสวัดถ้ำไตรรัตน์ จึงเปลี่ยนชื่อโรงเรียนใหม่เป็น  “โรงเรียนพญาเย็นวิทยา”  
ในเวลาต่อมาคณะกรรมการสถานศึกษาขั้นพื้นฐาน พร้อมทั้งบุคคลากรโรงเรียน นักเรียน  และชุมชน ได้เห็นพ้องกันขอพระราชทานนามโรงเรียนจาก พระบาทสมเด็จพระวชิรเกล้าเจ้าอยู่หัว ครั้งทรงดำรงพระราชอิสริยยศ เป็น สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ซึ่งต่อมาทรงพระราชทานว่า “โรงเรียนมัธยมวชิราลงกรณวราราม” และได้รับการประกาศจากกระทรวงศึกษาธิการให้เปลี่ยนชื่อโรงเรียน  เมื่อวันที่  31 ตุลาคม  พ.ศ. 2550
สถาบันส่งเสริมการบริหารกิจการบ้านเมืองที่ดี (หน่วยบริการรูปแบบพิเศษ)

ประวัติ

สถาบันส่งเสริมการบริหารกิจการบ้านเมืองที่ดี จัดตั้งขึ้นเป็นหน่วยงานในสังกัดสำนักงานคณะกรรมการพัฒนาระบบราชการ เมื่อปี พ.ศ. 2545 ต่อมาคณะรัฐมนตรี ได้มีมติในการประชุมเมื่อวันที่ 20 มกราคม พ.ศ. 2547 เห็นชอบในหลักการและแนวทางจัดโครงสร้างองค์กรรูปแบบอื่นที่ไม่ใช่ส่วนราชการ (หน่วยบริการรูปแบบพิเศษ) โดยเริ่มทดลองปฏิบัติในสถาบันส่งเสริมการบริหารกิจการบ้านเมืองที่ดี สำนักงานคณะกรรมการพัฒนาระบบราชการ
จนกระทั่งมีประกาศ ก.พ.ร. ลงวันที่ 7 มีนาคม พ.ศ. 2548 ให้เปลี่ยนแปลงสภาพของสถาบันส่งเสริมการบริหารกิจการบ้านเมืองที่ดี สำนักงานคณะกรรมการพัฒนาระบบราชการ เป็นหน่วยบริการรูปแบบพิเศษ
สการ์เลตต์ โจแฮนส์สัน

ด้านครอบครัว

มีเชื้อสายโปแลนด์-เดนมาร์ก โดยพ่อของสการ์เลตต์เป็นสถาปนิก ส่วนแม่ (เมลลานี โจแฮนส์สัน) ทำหน้าที่เป็นผู้จัดการส่วนตัวให้กับสการ์เลตต์ สการ์เลตต์ยังมีพี่น้องอีก 3 คน คือ วาเนสซา เอเดรียน และฮันเตอร์ (น้องชายฝาแฝดของสการ์เลตต์) แต่เนื่องจาก พ่อและแม่แยกทางกันไป ตั้งแต่สการ์เลตต์อายุ 13 ปี จึงทำให้เธอมีพี่ชายต่างแม่อีก 1 คน คือ คริสเตียน
สการ์เลตต์มีโอกาสแสดงฝีมือทางการแสดงบนเวทีบรอดเวย์ด้วยวัยเพียง 8 ขวบ ในละครเวทีเรื่อง "Sophistry" ต่อมาเมื่อเธอจบการศึกษาจากโรงเรียนมัธยมในแมนฮัตตันในปี 2002 จึงมาสมัครเข้าเรียนต่อที่ Lee Strasberg Theatre Institute for Young People
เฟส (ฟิสิกส์)

เฟส (อังกฤษ: Phases Angle; Φ) หมายถึง มุมที่ใช้กำหนดตำแหน่งบนคลื่นขณะที่เคลื่อนที่ โดยมีความสัมพันธ์กับการกระจัดของการเคลื่อนที่ของคลื่น ในระบบ SI มีหน่วยเป็นเรเดียน (Radian ; rad) เฟสยังเกี่ยวข้องกับความยาวคลื่น (Wavelength;λ)
[[หมวดหมูมุมมอง
[อั่มจ้า
{{พีมาสสี่เก้า
วิทยาศาสตร์โอลิมปิกระหว่างประเทศ ระดับมัธยมศึกษาตอนต้น

ข้อสอบในการแข่งขัน

ข้อสอบแบ่งออกเป็น 3 ส่วนซึ่งจะแข่งในแต่ละวัน ตามกำหนดการที่เจ้าภาพจัดไว้ ซึ่งข้อสอบจะวัดความรู้ผู้เข้าสอบในรายวิชา ฟิสิกส์ เคมี ชีววิทยา โดยมีคะแนนรวมทั้งหมด 100 คะแนน

ข้อสอบภาคทฤษฎีแบบปรนัย (Test Examination)

ข้อสอบภาคทฤษฎีแบบปรนัยจะเป็นข้อสอบแบบเลือกตอบทั้งหมด 30 ข้อ โดย 10 ข้อเป็นวิชาฟิสิกส์ 10 ข้อเป็นวิชาเคมี และอีก 10 ข้อเป็นวิชาชีววิทยา ซึ่งแต่ละข้อจะมีคำตอบให้เลือกทั้งหมด 4 ตัวเลือก ถ้าผู้เข้าแข่งขันตอบถูกจะได้รับ 1 คะแนน ไม่ได้คะแนนหากไม่ตอบคำตอบ และจะโดนหักลบ 0.25 คะแนนสำหรับข้อที่ตอบผิด ซึ่งในส่วนนี้มีคะแนนเต็ม 30 คะแนน

ข้อสอบภาคทฤษฎีแบบอัตนัย (Theoretical Examination)

ข้อสอบภาคทฤษฎีแบบอัตนัยจะแบ่งเป็น 3 วิชาเช่นเดียวกัน โดยต้องแสดงวิธีทำในการหาคำตอบ ในส่วนนี้จะมีคะแนนเต็มทั้งหมด 30 คะแนน

ข้อสอบภาคปฏิบัติการ (Experiment Examination)

การสอบภาคปฏิบัติการจะสอบเป็นทีม ทีมละ 3 คน โดยสมาชิกแต่ละคนต้องเป็นผู้แทนประเทศจากประเทศเดียวกันเดียวกัน แต่ละประเทศจะมีทีมแข่งขันมากที่สุดทั้งหมด 2 ทีม โดยแต่ละทีมจะต้องทำตามคำสั่งและตอบคำถามตามที่ข้อสอบถาม สมาชิกทุกคนในทีมจะได้รับคะแนนเท่ากัน โดยในส่วนนี้จะมีคะแนนเต็มทั้งหมด 40 คะแนน

รางวัลในการแข่งขัน

หลังจากตรวจข้อสอบเสร็จเรียบร้อยแล้ว ผู้เข้าแข่งขันจะถูกเรียงตามลำดับของคะแนน ร้อยละ 10 ของผู้เข้าแข่งขันทั้งหมดที่ได้คะแนนสูงสุด จะได้รับเหรียญทอง ร้อยละ 20 ถัดมาจะได้รับเหรียญเงิน ส่วนร้อยละ 30 ถัดมาจะได้รับเหรียญทองแดง และยังมีรางวัลสำหรับทีมที่ได้คะแนนในการสอบภาคปฏิบัติการสูงสุด รางวัลสำหรับประเทศที่ได้คะแนนรวมดีที่สุดในการแข่งขัน ยังมีรางวัลให้แก่ผู้เข้าแข่งขันที่ได้คะแนนภาคทฤษฎีสูงสุด และคะแนนรวมสูงสุดอีกด้วย โดย Local Organizing Committee (LOC) จะเป็นผู้มอบเกียรติบัตรเข้าร่วมการแข่งขันให้แก่ผู้เข้าร่วมการแข่งขัน และอาจารย์ผู้คุมทีมของทุกประเทศที่เข้าร่วมการแข่งขัน
อภิสรา ฉวีวงษ์

อภิสรา ฉวีวงษ์ ชื่อเล่น อุ๋ม นักแสดงและนางแบบหญิงชาวไทย ส่วนใหญ่มักได้รับบท นางร้าย

ประวัติ

อภิสรา ฉวีวงษ์ เป็นหลานสาวของ ปิ่น ณัฐนันท์ ฉวีวงษ์ ผู้จัดละครทางช่อง 3 มีผลงานการแสดงอยู่หลายเรื่อง แต่ส่วนใหญ่ทำงานด้านเบื้องหลัง ด้านชีวิตส่วนตัว คบหาดูในกับ ชินมิษ บุนนาค นักแสดงชายด้วยกัน เข้าพิธีหมั้นเมื่อกลางปี 2553 และฉลองพิธีมงคลสมรสไปเมื่อเดือนกุมภาพันธ์ ปี 2556
ดาวคาสเตอร์

ภาพรวม

แม้ว่าดาวคาสเตอร์ได้รับการจัดเป็นดาวแอลฟา (α) ของกลุ่มดาวคนคู่โดยระบบของไบเออร์ แต่ความจริงแล้วความสว่างยังด้อยกว่าดาวพอลลักซ์ซึ่งถูกจัดเป็นดาวบีตา (β) เล็กน้อย ดาวสองดวงนี้เมื่อมองจากโลกแล้วดูเคียงคู่กันคล้ายเป็นดาวฝาแฝด
ฝนดาวตกเจมินิดส์ซึ่งจัดว่าเป็นหนึ่งในสามฝนดาวตกขนาดใหญ่นั้นมีศูนย์กลางอยู่ใกล้กับดาวคาสเตอร์
มีนา มาซูด

ชีวิตในวัยเด็กและการศึกษา

มาซูดเกิดที่เมืองไคโร ประเทศอียิปต์ โดยพ่อแม่ของเขาได้นับถือนิกายคอปติกออร์โธด็อกซ์ เมื่อตอนที่เขายังเด็กเขาได้ย้ายไปอยู่ประเทศแคนาดา และเติบโตที่เมืองมาร์กแฮม รัฐออนแทรีโอ ประเทศแคนาดาซึ่งเขาได้เข้าศึกษาที่โรงเรียนมัธยมปลายคาทอลิกเซนต์บราเดอร์อังเดร เขาเป็นวีแกนและเป็นผู้ก่อตั้งรายการการท่องเที่ยวเชิงอาหาร Evolved Vegan
ซิมซิตี 4

ภูมิภาค

หน้าจอหลักของเกมหรึอภูมิภาคจะรูปเป็นช่องสี่เหลี่ยมหลายช่องประกอบกัน โดยมีขนาดอยู่ 3 ขนาดคือ 1×1,2×2 และ 4×4 โดยสามารถแก้ไขได้ โดยส่วนนี่เรียกว่านครถ้าเราสร้างพื้นที่ใหม่ หรึอในนครนั้นไม่มีผู้อาศัยอยู่เราจะเข้าสู่ โหมดสร้างภูมิประเทศ(โหมดเทพเจ้า) แต่ถ้าในนครนั้นมีผู้อยู่อาศัยแล้วจะเข้าสู่โหมดนายกเทศมนตรีแทน และจะมีไอคอนหลักในแถบบนของหน้าจออยู่ 4 ส่วนคือ พาแนลตัวเลือกภูมิภาค พาแนลตัวเลือกอินเทอร์เน็ต ยุติเกม และตัวเลือกที่ควบคุมระบบภายในเกม เช่น ความละเอียดภาพ กล้อง เสียง เป็นต้น

โหมดสร้างภูมิประเทศ

หรึอโหมดสร้างภูมิประเทศ โหมดนี้แบ่งเป็น 2 ระบบคือ ก่อนสร้างนครและหลังสร้างนคร โดยในส่วนประกอบในโหมดนี้ก็จะมีเกี่ยวกับสร้างภูมิประเทศเช่น สร้างภูเขา,เนินเขา,ที่ราบลุ่ม,ที่ราบสูง,ทะเล,แม่น้ำ ฯลฯ เกี่ยวกับภัยพิบัติเช่น ยูเอฟโอ,ภูเขาไฟ,แผ่นดินไหว,ทอร์นาโด เป็นต้น เกี่ยวการปรับขอบพื่นที่ การสร้างต้นไม้และสัตว์ต่างๆๆ แต่เมื่ออยู่ในช่วงหลังสร้างนคร สิ่งที่เกี่ยวกับการปรับภูมิประเทศ จะต้องเสียเงินแทน และการทำลายล้างนคร
อรินทราช 26

ประวัติ

พลเอกเปรม ติณสูลานนท์ ในขณะนั้นเป็นนายกรัฐมนตรี ได้เล็งเห็นถึงภัยคุกคามจากต่างประเทศ เช่น ผู้ก่อการร้ายสากล ท่านจึงมีดำริให้กรมตำรวจจัดตั้งหน่วยปฏิบัติการพิเศษ จึงได้จัดตั้งหน่วย นเรศวร 261 และ อรินราช 26 (โดยชื่อมาจาก อริ = ข้าศึก, ศัตรู + อินท = จอม, ผู้เป็นใหญ่ + ราช = พระราชา + 26 = ปีที่ก่อตั้ง พ.ศ. 2526) โดยแต่ต่างกันในเขตรับผิดชอบ และต้นสังกัด
ปัจจุบัน อรินราช 26 อยู่ในสังกัด กองกำกับการต่อต้านการก่อการร้าย กองบังคับการสายตรวจและปฏิบัติการพิเศษ (191) และขึ้นตรงกับ กองบัญชาการตำรวจนครบาล (บช.น)

อาวุธประจำกาย

ในหน่วยงานราชการมีการเปลี่ยนแปลงแทนที่ยุทธภัณฑ์อยู่เสมอ สำหรับปืนสั้น เคยมีการใช้ Browning ปัจจุบันมีการใช้ Glock 19 และ HK P7M8 ส่วนอาวุธประจำกายคือ MP5 สำหรับบางคนจะใช้ปืนไรเฟิล หรือปืนลูกซองแทน ในการปราบจลาจลอาจมีการใช้โล่ และกระบอง หรือใช้กระสุนซ้อมมาแทนที่
โฮกาน

โฮกาน, ชื่อเรียกอีกอย่างว่า Huo Hsueh-Kang เป็นศิลปินจีนที่มีบทบาทสำคัญในการวิวัฒนาการของภาพวาดจีนที่มีต่อสิ่งที่เป็นนามธรรม โฮกาน มีบทบาทสำคัญในการพัฒนาประวัติศาสตร์ศิลปะของจีนในปี 1900 .

ชีวประวัติ

ศิลปะจีนดั้งเดิมฟื้นตัวขึ้นหลังจากการตายของสตาลินในปีพ. ศ. 2496 และโดยเฉพาะอย่างยิ่งหลังจากที่มีการรณรงค์เรื่องหนึ่งร้อยดอกไม้ในปีพ. ศ. 2499-57 ตรงกันข้ามกับแนวโน้มโวหารโวหารศิลปินเลือกได้เฉพาะบางครั้งเมื่อขั้นตอนของการปราบปรามรุนแรงมากขึ้นและการเซ็นเซอร์ของรัฐสลับกับคนอื่น ๆ ที่มีเสรีภาพมากขึ้น หลังจากการปราบปรามการรณรงค์ดอกไม้เป็นร้อย ๆ และโดยเฉพาะอย่างยิ่งหลังจากการปฏิวัติทางวัฒนธรรมศิลปะจีนก็ตกอยู่ในภาวะจำศีล หลังจากการปฏิรูป Deng'schen ประมาณปีพ. ศ. 2522 มีจุดหักเห ศิลปินบางคนอาจเดินทางไปยุโรปเพื่อการศึกษา การจัดนิทรรศการเกี่ยวกับศิลปะตะวันตกแบบตะวันตกได้รับการยกย่องเช่นเดียวกับการตีพิมพ์บทวิจารณ์ "Review of Foreign Art" ที่เรียกร้อง ในระหว่างช่วงเวลานี้โฮกาได้อาศัยอยู่ในไต้หวันและในยุโรปตามพัฒนาการของการเคลื่อนไหวศิลปะสมัยใหม่ต่างๆรวมถึงการสะสมผลงานอันน่าประทับใจและน่าประทับใจซึ่งเป็นการยืนยันศิลปะร่วมสมัยของจีนทั่วทุกมุมโลก.
วารินทร์ ลิ้มศักดากุล

ประวัติ

วารินทร์ ลิ้มศักดากุล เกิดเมื่อวันที่ 16 กันยายน พ.ศ. 2495 เป็นบุตรของปรีชา กับคำนวณ ลิ้มศักดากุล มีพี่น้อง 5 คนสำเร็จการศึกษาระดับมัธยมศึกษาตอนต้น จากโรงเรียนมงฟอร์ตวิทยาลัยสมรสกับนางสุพรรณ ลิ้มศักดากุล (นามสกุลเดิม:ไพรัชกุล) บุตรสาวของนายชาญชัย ไพรัชกุล อดีตสมาชิกสภาผู้แทนราษฎรจังหวัดเชียงใหม่ มีบุตรธิดา 4 คน

งานการเมือง

วารินทร์ เข้าสู่วงการการเมืองด้วยการเป็นสมาชิกสภาจังหวัด ใน พ.ศ. 2523 และ พ.ศ. 2528 ก่อนที่จะได้รับเลือกตั้งสมาชิกสภาผู้แทนราษฎรครั้งแรกในปี พ.ศ. 2531 สังกัดพรรคกิจสังคม และดำรงตำแหน่งเพียงสมัยเดียว

การทำงาน

วารินทร์ ลิ้มศักดากุล ประกอบธุรกิจเกี่ยวกับเคมีเกษตร อาทิ บริษัท ลิ้มศักดากุลเคมีเกษตร จำกัด บริษัท ลิ้มศักดากุลอุตสาหกรรมการเกษตร จำกัด
นอกจากงานการเมือง และงานธุรกิจ นายวารินทร์ ยังมีบทบาทสำคัญในการบริจาคทรัพย์สินสร้างวัดปู่ฮ่อ อำเภอหางดง จังหวัดเชียงใหม่ เมื่อปี พ.ศ. 2548
ไทรเซราทอปส์

ชื่อ

คำว่า "ไทรเซราทอปส์" ในภาษาไทย มีรากฐานมาจากคำว่า triceratops ในภาษาอังกฤษ ในภาษาจีน ไทรเซราทอปส์มีความหมายตรงตัวว่า "มังกรสามเหลี่ยม" (三角龍 พินอิน: sānjiǎo lóng; ซันเจี่ยวหลง) และ ในภาษาเวียดนาม ไทรเซราทอปส์มีความหมายตรงตัวว่า "ไดโนเสาร์สามเขา" (khủng long ba sừng)

สิ่งที่คุณอาจยังไม่รู้เกี่ยวกับไทรเซราทอปส์

1.ชื่อ ไทรเซราทอปส์ ที่แปลว่า “หน้า 3 เขา” นั้นจริงๆแล้วผิด
ไทรเซราทอปส์ นั้นจริงๆแล้วมีแค่ 2 เขา ที่หัวของมันเท่านั้น ส่วนเขาตรงจมูกที่ดูเหมือนกับนอแรดนั้นจริงๆแล้วไม่ใช่เขา แต่เป็นโปรตีนที่มีความอ่อน ที่แทบจะไม่มีประโยชน์ในการต่อสู้เลย
2.ฟอสซิล ไทรเซราทอปส์ ตัวแรกที่ถูกค้นพบโดย นั้นถูกคิดว่าเป็น ควาย Bison ดึกดำบรรพ์
ซึ่งนักบรรพชีวินวิทยา Othniel C. Marsh เป็นคนตั้งชื่อมันว่า Bison alticornis ในปี ค.ศ. 1887 ซึ่งความผิดพลาดนี้ถูกแก้ใขอย่างรวดเร็ว และมันถูกตั้งชื่อและจัดหมวดหมู่ใหม่ให้เป็นไดโนเสาร์ดังทุกวันนี้
3.ไทรเซราทอปส์ ไม่ได้ใช้เขาของมันวิ่งพุ่งชนแบบแรด
อย่างที่คนส่วนมากชอบจินตนาการกัน แต่น่าจะใช้เขาในการขวิดและแทงในระยะประชิดแบบพวกกระทิง หรือช้างที่ใช้งาเป็นอาวุธมากกว่า ที่นักบรรพชีวินส่วนมากเชื่อเช่นนั้น เพราะได้ศึกษาส่วนกระดูกข้อต่อคอที่เชื่อมกับกระดูกสันหลังของ ไทรเซราทอปส์ และเห็นว่ามันมีความคล่องตัวยืดหยุ่นสามารถหมุนได้ ซึ่งสัตว์มีเขาที่ใช้เขาขวิดจะมีลักษณะแบบนี้ ในขณะที่แรดนั้นจะไม่มีกระดูกคอที่มีลักษณะแบบนี้ อีกทั้งได้เคยมีการทดสอบด้วยหุ่นจำลองและเห็นว่าการหันหน้าวิ่งเอาเขาพุ่งชนนั้นจะทำร้ายตัว ไทรเซราทอปส์เอง มากกว่า
4.ไทรเซราทอปส์ อาจกินเนื้อด้วย
นักบรรพชีวินบางกลุ่มหลังจากได้ศึกษาปากและขากรรไกรของฟอสซิลไทรเซราทอปส์แล้วคาดว่า มันอาจกินทั้งพืชและเนื้อในเวลาเดียวกัน เนื่องจากปากและขากรรไกรของมันนั้นสามารถที่จะฉีกเนื้อและบดกระดูกได้เช่นกัน ซึ่งมันอาจกินเนื้อเป็นอาหารรอง โดยอาจใช้ความน่าเกรงขามของขนาดตัวมันในการใล่พวกไดโนเสาร์กินเนื้อตัวเล็กๆ แล้วกินซากที่เหลืออยู่
5.ไทรเซราทอปส์ อาจไม่มีอยู่จริง
ฟังดูอาจงง แต่ไม่นานมานี้ ได้มีการศึกษาฟอสซิลของไดโนเสาร์ตระกูล[Ceratopsians มากมาย และมีการตั้งทฤษฎีว่า ไทรเซราทอปส์ นั้นอาจเป็น โทโรซอรัส (Torosaurus) ที่ยังไม่แก่เท่านั้น เป็นไปได้ที่ว่าไดโนเสาร์หลายชนิด ไม่ใช่แต่เฉพาะในตระกูล Ceratopsians เมื่อเวลาเติบโต โครงสร้างกระดูก และลักษณะทางกายภาพอาจเปลี่ยนไปจนแทบจะเหมือนกับกลายเป็นไดโนเสาร์อีกพันธุ์เลยก็ว่าได้ หากทฤษฎีนี้เป็นจริงดังที่ว่า นั่นหมายความว่าพันธุ์ไดโนเสาร์กว่าครึ่งที่ถูกตั้งชื่ออาจเป็นไดโนเสาร์พันธุ์เดียวกันกับที่มีอยู่แล้วที่อยู่ใน Growth Stage ที่ต่างกันเท่านั้นเอง อย่างไรก็ตาม ทฤษฎีนี้ถูกยุบไปแล้ว ดังนั้น โทโรซอรัสและไทรเซราทอปส์จึงเป็นเพียงญาติกันเท่านั้น ไม่ใช่สายพันธุ์เดียวกัน
เวสป้า

เวสป้า (อังกฤษ: Vespa) เป็นรถมอเตอร์สกู๊ตเตอร์ เริ่มผลิตที่เมืองปอนเตเดรา ในแคว้นทัสกานี ประเทศอิตาลี ในปี ค.ศ. 1946 โดย Piaggio & Co,S.p.A
เวสป้าแพร่หลายในช่วงปี 50s และ 60s เป็นที่นิยมกันในหมู่วัยรุ่นอังกฤษ โดยเฉพาะพวก ม็อด
เวสป้าในภาษาอิตาลีแปลว่า ตัวต่อ

ประวัติ

หลังสงครามโลกครั้งที่ 2 Piaggio ที่แต่เดิมมีโรงงานผลิตชิ้นส่วนของเรือและส่วนเครื่องบิน หันมาผลิตเครื่องยนต์แบบง่ายในแบบ Four - Part P 108 ให้กับรถเวสป้า ที่โรงงาน Pontedera จึงเกิดความคิดที่สร้างยานพาหนะเล็กๆไว้เดินทางขนส่งและสำรวจใน โรงงานคือ MP5 หรือโดนัลดัค ซึ่งในรุ่นนี้ทำจากซากชิ้นส่วนของเครื่องบิน มันคือสกู๊ตเตอร์
หรือ รถจักรยานยนต์คันเล็กๆ ที่มีล้อต่ำๆ ช่วยต่อการขับขี่ไม่สิ้นเปลืองน้ำมันและราคาไม่แพง
ในเดือนธันวาคม ค.ศ. 1945 รถเวสป้ารุ่น MP6 ก็ถูกผลิตออกมาด้วยองค์ประกอบหลายอย่างที่สะดวกสบาย มีล้ออะไหล่ซึ่งขับขี่แบบง่ายๆ ถ้าในเวลาขับขี่รถติดก็มีที่กำบังกันน้ำกระเด็นใส่ Enrico ได้ฟังเสียงรถ MP6 เขาร้องออกมาว่า"มันเหมือนตัวต่อร้องเลย" ตั้งแต่นั้นมา Enrico ก็เลยให้ชื่อเสียงเรียงนามเรียกรถนี้ว่า Vespa ซึ่งแปลว่าตัวต่อ (Wasp) 
รุ่นแรกเป็นสกู๊ตเตอร์ขนาดเล็กที่ใช้โครงสร้างตัวถังแบบชั้นเดียว หลังจากผลิตรถรุ่นดังกล่าวได้ประมาณ 100 คัน จึงลงมือผลิตรุ่นที่ใช้ชื่อว่า Vespa (Wasp) ออกมา รถรุ่นนี้มีความก้าวหน้ามากทั้งในด้านรูปทรงและด้านวิศวกรรม ซึ่งต่อมาได้กลายเป็นต้นแบบของ Vespa ที่มีการวางจำหน่ายในท้องตลาดจนถึงกลางทศวรรษ 1990 สกู๊ตเตอร์รุ่นแรกมีขนาดเครื่องยนต์เพียง 98 cc. ต่อมาได้มีการพัฒนาให้มีขนาด 125 cc., 150 cc. และ 200 cc. ตามลำดับ
ในประเทศไทย Piaggio Group มีตัวแทนจำหน่ายรถเวสป้า ดำเนินธุรกิจโดย บริษัท เวสปิอาริโอ ​​​(ประเทศไทย) จำกัด

รุ่นต่างๆของ เวสป้า

เวสป้าออกมาทั้งหมด 138 รุ่น จนถึงปัจจุบัน
อินฟันตาเอเลนา ดัชเชสแห่งลูโก

พระประวัติ

อินฟันตาเอเลนา ดัชเชสแห่งลูโก มีพระนามเต็มว่า เอเลนา มารีอา อีซาเบล โดมีนีกา เด ซีโลส ประสูติเมื่อวันที่ 20 ธันวาคม พ.ศ. 2506 ณ มาดริด ประเทศสเปน พระราชธิดาในสมเด็จพระราชาธิบดีควน การ์โลสที่ 1 กับสมเด็จพระราชินีโซเฟียแห่งสเปน มีพระขนิษฐาและพระอนุชาคือ อินฟันตากริสตีนา เฟเดรีกา และสมเด็จพระราชาธิบดีเฟลีเปที่ 6 ตามลำดับ
พระองค์สำเร็จการศึกษาจากโรงเรียนซานตามารีอาเดลกามีโน (Colegio de Santa María del Camino) และสำเร็จการศึกษาจากวิทยาลัยครุศาสตร์เอสกูนี (Escuela Universitaria de Magisterio ESCUNI) ในมาดริด และมหาวิทยาลัยเอ็กซิเตอร์จากสหราชอาณาจักร
นอกจากภาษาสเปน พระองค์สามารถรับสั่งภาษาอังกฤษ และฝรั่งเศส
ตำบลหนองเสาเล้า

ตำบลหนองเสาเล้า เป็นตำบลใน อำเภอชุมแพ จังหวัดขอนแก่น
มาร์เกอริตแห่งฝรั่งเศส สมเด็จพระราชินีแห่งฮังการี

พระราชินีแห่งอังกฤษ

มาร์เกอริตเป็นพระธิดาคนโตของพระเจ้าหลุยส์ที่ 7 แห่งฝรั่งเศสกับพระราชินีกอนส์ตันซาแห่งกัสติยา มีพระเชษฐภคินีต่างมารดาคือมารีกับอาลิกซ์ ซึ่งเป็นพระเชษฐภคินีต่างบิดาของสวามีในอนาคตของพระองค์ด้วย (ทั้งคู่เป็นพระธิดาที่เกิดจากอาลีเยนอร์แห่งอากีแตน พระมเหสีคนแรกของพระเจ้าหลุยส์ที่ 7 พระบิดาของมาร์เกอริต ต่อมาอาลีเยนอร์แต่งงานกับพระเจ้าเฮนรีที่ 2 แห่งอังกฤษ และมีพระโอรสด้วยกันคือเฮนรียุวกษัตริย์ พระสวามีในอนาคตของมาร์เกอริต)
ปี ค.ศ. 1158 ที่โบสถ์คอลเลจิเอตแซ็ง-ปีแยร์ในเนิฟ-มาร์เช ทรงหมั้นหมายกับเฮนรี พระโอรสของพระเจ้าเฮนรีที่ 2 แห่งอังกฤษกับพระราชินีอาลีเยนอร์แห่งอากีแตน เฮนรีน้อยเป็นรัชทายาทของพระเจ้าเฮนรีที่ 2 กษัตริย์แห่งอังกฤษ, ดยุคแห่งนอร์ม็องดี และเคานต์แห่งอ็องฌูและเมน 
หลังได้รับการผ่อนผันจากสมเด็จพระสันตะปาปาอเล็กซานเดอร์ที่ 3 การแต่งงานของเด็กน้อยทั้งสองก็ได้รับการประกอบพิธีในวันที่ 2 พฤศจิกายน ค.ศ. 1160 ที่เนอบวร์ก โดยเฮนรีมีพระชนมายุ 5 พรรษา ขณะที่มาร์เกอริตมีพระชนมายุ 3 พรรษาและมีสินเดิมติดตัวคือเวอแซ็ง อาณาเขตสำคัญที่กำลังเป็นข้อพิพาทระหว่างอังกฤษกับฝรั่งเศส
มาร์เกอริตทรงกลายเป็นยุวราชินีในปี ค.ศ. 1170 โดยในตอนแรกพระองค์ไม่ได้รับการทำพิธีราชาภิเษกพร้อมกับเฮนรี พระสวามีที่ได้รับการสวมมงกุฎเป็นผู้ปกครองร่วมเมื่อวันที่ 14 กรกฎาคม ค.ศ. 1170 ที่แคนเทอร์บรี เรื่องนี้ทำให้พระบิดาของพระองค์โกรธมาก ในพิธีราชาภิเษกครั้งที่สองในวันที่ 27 สิงหาคม ค.ศ. 1172 ที่อาสนวิหารวินเชสเตอร์ มาร์เกอริตจึงได้รับการสวมมงกุฎพร้อมกับพระพระสวามี ตามข้อเรียกร้องของพระเจ้าหลุยส์ที่ 7 มาร์เกอริตตั้งครรภ์ในปี ค.ศ. 1176 และให้กำเนิดวิลเลียม พระโอรสธิดาคนเดียวของทั้งคู่ที่คลอดก่อนกำหนดเมื่อวันที่ 19 มิถุนายน ค.ศ. 1177 และสิ้นพระชนม์ในอีกสามวันต่อมา พระองค์ไม่มีพระโอรสธิดาคนอื่นอีก
ข้อมูลของพระองค์ในช่วงที่ทรงเป็นยุวราชินีมีไม่มาก พระองค์ไม่ได้มีอิทธิพลมากมาย ทรงปรากฏตัวในปี ค.ศ. 1182 จากการถูกกล่าวหาว่ามีความสัมพันธ์ชู้สาวกับวิลเลียมมาร์แชล เอิร์ลที่ 1 แห่งเพมโบรก เฮนรียุวกษัตริย์อาจเป็นผู้ปล่อยข่าวลือนี้เนื่องจากพระองค์ต้องการให้การแต่งงานถูกประกาศให้เป็นโมฆะเพราะมาร์เกอริตยังไม่มีทายาทให้พระองค์ ในช่วงสงครามกลางเมืองอังกฤษพระองค์ถูกส่งกลับฝรั่งเศสเพื่อความปลอดภัย เฮนรียุวกษัตริย์สิ้นพระชนม์ในปี ค.ศ. 1183 ระหว่างทำการสู้รบ ปฏิกิริยาของพระองค์ต่อการสิ้นพระชนม์ของพระสวามีไม่ได้ถูกบันทึกไว้ มาร์เกอริตได้รับการดูแลเป็นอย่างดีในช่วงที่เป็นม่าย พระองค์ตกเป็นที่สนใจของพระเจ้าเบ-ลอที่ 3 กษัตริย์แห่งฮังการี

พระราชินีแห่งฮังการี

พระองค์กลายเป็นพระมเหสีคนที่สองของพระเจ้าเบ-ลอที่ 3 แห่งฮังการีในปี ค.ศ. 1186 แต่ไม่มีพระโอรสธิดาให้กษัตริย์เพิ่ม พระองค์อาจเป็นหมันเนื่องจากภาวะแทรกซ้อนในการให้กำเนิดพระโอรสธิดาคนแรก ทรงกลายเป็นม่ายอีกครั้งเมื่อพระสวามีคนที่สองสิ้นพระชนม์ในปี ค.ศ. 1196 พระองค์ออกจาริกแสวงบุญไปดินแดนศักดิ์สิทธิ์ในปี ค.ศ. 1197 และสิ้นพระชนม์หลังไปถึงที่นั้นได้แปดวัน ร่างของพระองค์ถูกฝังที่อาสนวิหารไทร์ ซึ่งปัจจุบันอยู๋ในประเทศเลบานอน
ปราสาทบ้านสมอ

ปราสาทบ้านสมอ หรือ ปราสาทบ้านทามจาน เป็นอโรคยศาล หรืออโรคยศาลา หรือโรงพยาบาล หนึ่งในจำนวน 102 แห่ง ที่พระเจ้าชัยวรมันที่ 7 แห่งอาณาจักรขอมโบราณ โปรดให้สร้างขึ้น แต่สร้างในราวพุทธศตวรรษที่ 18 หลังสมัยพระเจ้าชัยวรมันที่ 7  ปรางค์ประธานก่อด้วยศิลาแลงเช่นเดียวกับอโรคยศาลแห่งอื่นๆ ปรากฏทับหลังที่ยังแกะสลัยลวดลายไม่เสร็จประดับอยู่ที่ซุ้มประตูด้านทิศใต้
ด้านหน้าทางทิศตะวันออกมีบายราย หรือสระน้ำโบราณขนาดใหญ่อยู่
ปราสาทพึ่งได้รับการขุดแต่งแล้ว แต่ยังไม่ได้รับประกอบส่วนประกอบอื่น เช่น กำแพง เรือนยอดปราสาท (ข้อมูล มิถุนายน 2553)

การประกาศขึ้นทะเบียนโบราณสถาน

ปราสาทสระกำแพงน้อย ได้รับการประกาศเป็นโบราณสถานสำหรับชาติ ตามประกาศในราชกิจจานุเบกษา เล่ม 52 ตอนที่ 0ง วันที่ 8 มีนาคม 2478 พร้อมกับปราสาทอีกหลายแห่งในจังหวัดขุขันธ์ (ชื่อในขณะนั้น)
เพชฌฆาต 007

เนื้อเรื่องเกี่ยวกับภาพยนตร์

ผู้ชม (ยุคนั้น) อาจช็อคกันใหญ่ ที่เปิดเรื่องมาไม่กี่นาที ก็เห็น เจมส์ บอนด์ ถูกรัดคอตายอนาถในสวนแห่งหนึ่งยามราตรี ก่อนจะเฉลยว่าเป็นเพียงชายนิรนามภายใต้หน้ากาก เจมส์ บอนด์ ที่องค์กรลึกลับนำมาใช้ฝึกปรือเท่านั้น
องค์กร SPECTRE ได้ฤกษ์เผยโฉมอย่างเป็นทางการ และ ดร.โน ในภาคที่แล้ว ก็เป็นเพียงหนึ่งในลูกน้องของนายใหญ่นิรนาม (คนดูจะเห็นแค่มือสวมแหวนรูปปลาหมึกยักษ์ ลูบไล้แมวเปอร์เซียสีขาว) แผนตลบหลังซ้อนแผนคราวนี้จึงเริ่มขึ้นเพื่อล้างแค้นให้ดร.โน และฟันกำไรจากรัสเซียให้อิ่มเอม โดยวางหมากให้สายลับอังกฤษกับรัสเซีย ฆ่ากันเองเพื่อแย่งชิงเครื่องถอดรหัสเลคเตอร์ ซึ่งเป็นที่ต้องการของรัฐบาลอังกฤษ
ในนครอิสตันบูล ประเทศตุรกี เจมส์ บอนด์ (ฌอน คอนเนอรี่) เดินทางมาปฏิบัติภารกิจร่วมกับ อาลี คาริม เบย์ (เปโดร อาร์เมนดาริซ) หลังได้รับภาพสายลับรัสเซีย ทาเทียนา โรมาโนว่า (ดาเนียลา เบียงคี) ที่ติดต่อขอแปรพักตร์เรียกตัวเขาไปพบเพื่อหาทางขโมยเครื่องถอดรหัสเลคเตอร์ โดยหารู้ไม่ว่า เธอถูก โรซ่า เคล็บบ์ (ล็อตเต้ เลนยา) เจ้าหน้าที่รัฐบาลรัสเซียหนอนบ่อนไส้ หลอกปั่นหัว เพราะอีกด้านเธอก็ใช้ เรด แกรนต์ (โรเบิร์ต ชอว์) ออกปฏิบัติการเป็นมือสังหาร สร้างความบาดหมางให้กับกลุ่มสายลับอังกฤษและรัสเซียในอิสตันบูลจนออกมาฆ่ากันเอง รวมถึงติดตามบอนด์ตลอดทุกฝีก้าว
ทั้งหมดนี้เพื่อให้ SPECTRE เข้ามาชุบมือเปิบ นำกลับไปขายฟันกำไรจากรัฐบาลรัสเซียอีกต่อหนึ่งโดยไม่มีใครสงสัย ("สงครามเย็นในอิสตันบูล คงจะไม่เย็นอีกต่อไป" โรซ่า เคล็บบ์ ว่าไว้อย่างนั้น)
แผนครั้งนี้นำไปสู่การทำลายล้างกันไปมาของอังกฤษและรัสเซีย โดยเริ่มจากแกรนต์ลอบฆ่าคนของสถานทูตรัสเซีย ฝั่งรัสเซียเข้าใจผิด ระเบิดฐานทัพอังกฤษ ตามฆ่าเผาหมู่บ้านยิบซี (ที่คอยช่วยอังกฤษ เหมือนบัลแกเรียช่วยรัสเซีย) บอนด์จึงเอาคืนด้วยการระเบิดสถานทูตรัสเซียกลางเมือง ระหว่างเดินทางกลับอังกฤษของบอนด์กับสาวรัสเซีย การเผชิญหน้าระหว่างเขากับแกรนต์ ก็รอเขาอยู่ จากวรรคทองของเคล็บบ์ ทำให้ทราบว่า หนังอิงจากเหตุการณ์สงครามเย็นเป็นแน่ แถมยังเป็นการตบตีกันระหว่างค่ายเสรีนิยมกับค่ายสังคมนิยมในประเทศที่สาม แต่สิ่งที่น่าเศร้ากว่าคือ มี "มือที่สาม" พยายามยุแหย่ให้เกิดความขัดแย้งเพื่อผลประโยชน์ของตัวเอง โดยไม่รู้สึกอะไร
จุฑาวัชร วิวัชรวงศ์

การย้ายออกนอกราชอาณาจักร

หลังจากเสร็จสิ้นพระราชพิธีถวายพระเพลิงพระบรมศพสมเด็จพระศรีนครินทราบรมราชชนนี ด้วยความขัดแย้งในครอบครัว ทำให้หม่อมสุจาริณี มหิดลในขณะนั้น พาพระโอรส-ธิดาไปประทับยังสหราชอาณาจักร โดยภายหลังพระบาทสมเด็จพระวชิรเกล้าเจ้าอยู่หัว ขณะทรงดำรงพระอิสริยยศที่ "สมเด็จพระบรมโอรสาธิราชฯ สยามมกุฎราชกุมาร" ทรงรับสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา (ขณะนั้นทรงดำรงพระยศที่ "หม่อมเจ้าบุษย์น้ำเพชร มหิดล") พระธิดาองค์เล็ก มาประทับในไทย ซึ่งวันที่ 13 มกราคม พ.ศ. 2540 มีหนังสือผ่านสถานเอกอัครราชทูตไทยประจำสหราชอาณาจักรเพื่อแจ้งต่อฝ่ายที่เกี่ยวข้องว่า ท่านชายทั้งสี่ได้ถูกถอดออกจากสถานะพระราชวงศ์และไม่มีสิทธิ์ในการใช้ฐานันดร "หม่อมเจ้า" อีกต่อไป ทั้งนี้ได้เปลี่ยนให้ไปใช้นามสกุลพระราชทาน "วิวัชรวงศ์" แทน อย่างไรก็ตาม ไม่ปรากฏประกาศการถอดฐานันดรศักดิ์ในราชกิจจานุเบกษา ที่โดยปกติแล้วการลาออกและการถอดถอนจากฐานันดรศักดิ์ของเจ้านายชั้นหม่อมเจ้าขึ้นไปจะต้องลงประกาศในราชกิจจานุเบกษา
โรงเรียนพณิชยการหาดใหญ่

วิทยาลัยเทคโนโลยีพณิชยการหาดใหญ่ (Hatyai Commercial Technological College) (อักษรย่อ: พ.ก.ญ.) เป็นโรงเรียนเอกชนใน อำเภอหาดใหญ่ จังหวัดสงขลา ประเทศไทย
ขั้นตอนวิธีการเรียงลำดับ

ขั้นตอนวิธีการเรียง

ในตารางนี้ n คือจำนวนของเรคอร์ดที่จะนำมาจัดเรียง
ภีรนีย์ คงไทย

ประวัติ

ภีรนีย์ คงไทย เกิดที่กรุงเทพมหานคร จบการศึกษาระดับอนุบาล-มัธยมศึกษาตอนต้นที่โรงเรียนวาสุเทวี ระดับมัธยมปลายที่โรงเรียนสารสาสน์เอกตรา สายศิลป์-ดนตรี และสำเร็จการศึกษาระดับปริญญาตรีที่ มหาวิทยาลัยธรรมศาสตร์ คณะศิลปกรรมศาสตร์ สาขาการละคร นอกจากนี้เธอยังสามารถเล่นกีตาร์และไวโอลินได้ ส่วนงานอดิเรกอย่างอื่นเธอชอบการวาดภาพ และชื่นชอบสะสมแสตมป์และหนังสือการ์ตูน
ภีรนีย์ก้าวเข้าวงการบันเทิงตั้งแต่อายุ 13 ปี โดยคำชักชวนของโมเดลลิ่งที่ห้างสรรพสินค้าแห่งหนึ่ง และมีผลงานสร้างชื่อเสียงกับผลงานโฆษณาครีมอาบน้ำสบู่ลักส์ คู่กับ พัชราภา ไชยเชื้อ ต่อมาทางช่อง 3 เห็นแวว จึงให้โอกาสเธอเป็นส่วนหนึ่งของกลุ่มพาวเวอร์ทรี รุ่น 2 ภีรนีย์เริ่มต้นงานแสดงละครจากบทสมทบละครเรื่อง เรือนนารีสีชมพู ต่อมาจึงได้รับบทนำในละคร มณีดิน และ ชมพู่แก้มแหม่ม ละครในสังกัด เมกเกอร์ เจ ของ จริยา แอนโฟเน่
ชีวิตส่วนตัว เคยคบหาดูใจกับ "ไฮโซแพท" แฟนหนุ่มนอกวงการ แต่ได้เลิกรากันไปแล้ว ระยะเวลาคบหาดูใจ 14 ปี ปัจจุบัน​ ภีร​นีย์​กำลัง​คบหาดูใจอยู่กับ สงกรานต์ เตชะณรงค์